Suchinthana/ta-wikipedia huggingface dataset:
வானதி பதிப்பகம்

வானதி பதிப்பகம் என்பது தமிழ்நாட்டிலுள்ள புத்தகம் வெளியிடும் பதிப்பகங்களில் ஒன்றாகும். இதன் அலுவலகம் சென்னை, தியகராய நகர்த் தலைமையஞ்சலகம் அருகே அமைந்துள்ளது.

பெயர்
வானதி திருநாவுக்கரசு என்பவர் 1955இல் கல்கியின்  நினைவாக, அவரது பொன்னியின் செல்வன் நாவலில் வரும் பாத்திரங்களுள் ஒன்றான வானதி என்னும் பெயரையே தன் பதிப்பகத்துக்குச் சூட்டி, எல்லா வயதினருக்கும் ஏற்ற நூல்களை வெளியிடும் நிறுவனமாக, இப்பதிப்பகத்தை உருவாக்கினார். இதன் மூலம் பிரபல எழுத்தாளர்களின் புத்தங்களைத் தொடர்ந்து வெளியிட்டுக் கொண்டிருக்கிறார்.

நூல் வகைகள்
கண்ணதாசனின் கவிதை நூல்கள், சமூகப் புதினங்கள், சரித்திர நாவல்கள்; அமரர் கல்கியின் அற்புதமான நூல்கள், சாண்டில்யன் எழுதிய கடல் புறா (3 பாகம்), யவன ராணி போன்ற அவரின் பல படைப்புகள், டாக்டர் எல். கைலாசத்தின் சரித்திரப் புதினங்களான மலர்ச்சோலை மங்கை மற்றும் எம்.எசு. உதயமூர்த்தியின், வாழ்வில் தன்னம்பிக்கையூட்டி மனிதனை மேம்படவைக்கும் உயரிய எண்ணங்களை வளர்க்கும் கட்டுரை நூல்கள், காஞ்சி பரமாச்சார்ய சுவாமிகளின் தெய்வத்தின் குரல் தொகுதி நூல்கள் என்று இப்பதிப்பகம் வெளியிட்டுள்ளது.

பதிப்பாளர்
இப்பதிப்பகத்தின் மூலம் இதன் பதிப்பாளரான வானதி திருநாவுக்கரசர் சிறந்த பதிப்பாளர் என்னும் விருதினைப் பலமுறை பெற்றிருக்கிறார். திரு.வி.க., ராஜாஜி, ம.பொ.சி., அறிஞர் அண்ணா, காமராஜர், கவிஞர் கண்ணதாசன், வாரியார் சுவாமிகள், நீதியரசர் மு.மு. இஸ்மாயீல், நெ. து. சுந்தரவடிவேலு, எஸ்.ஏ.பி., சா.கணேசன், அ. ச. ஞானசம்பந்தன் என்று பலருடனும் நெருங்கிப் பழகிய இவர் காஞ்சி பரமாச்சார்ய சுவாமிகளிடம் பக்தி கொண்டவர். இவர் பதிப்பாளர் என்பதோடு மட்டுமின்றி நல்ல தமிழ் நூல்களையும் எழுதி வெளியிட்டுள்ளார். இவரின் விரிவான வாழ்க்கைச் சரிதத்தை வெற்றிப் படிகள் எனும் தலைப்பில் நூலாக எழுதி வெளியிட்டுள்ளார்.

தமிழ்ப் பதிப்பகங்கள்
உயிரிய உயிர்வளித் தேவை

உயிரிய உயிர்வளித் தேவை (Biochemical Oxygen Demand) என்பது நீரில் மக்கக்கூடிய கரிம வேதிப்பொருட்களைக் கண்டறிவதற்கான ஒரு வேதியியல் சோதனையாகும். இச்சோதனை நீரின் தரத்தை அறிந்து கொள்வதற்கு மிகவும் முக்கியமானதாகும். இது பல வேதியல் கூறாய்வுச் சோதனைகளைப் போல மிக துல்லியமானதாக இல்லையெனிலும் நீரில் மாசுகளின் அளவை (மாசளவை) தோராயமாக கண்டுபிடிக்க உதவுகிறது. இச்சோதனை, அனைத்து கழிவு நீர் தூய்மைப்படுத்து நிலையங்களிலும் தூய்மையாக்குந் தரத்தை கண்டுபிடிக்கப் பயன்படுகிறது.

இயல்பான உயிரி வேதிகளின் உயிர்வளித் தேவையின் அளவு 
உயிரிய உயிர்வளித் தேவையின் அளவு ஒரு லிட்டரில் எத்தணை மில்லிகிராம் எனக் கணக்கிடப்படுகிறது. இதை ஆங்கிலத்தில் mg/L அல்லது " மிகி/லி" என்னும் அளவீட்டு குறியால் குறிப்பது வழக்கம். தூய்மையான ஆற்று அல்லது குளத்து நீரில் 1 mg/Lக்கு (1 மிகி/லி -க்கு) குறைவாக இருக்கும். சிறிதளவு மாசடைந்த நீரில் ஏறத்தாழ 2 முதல் 8 மிகி/லி வரை இருக்கும். நகரக் கழிவு நீர் தூய்மைப்படுத்து நிலையங்களிலும் தூய்மைசெய்த பிறகு வெளியேறும் நீரில் ஏறத்தாழ 20 மிகி/லி (mg/L) அல்லது அதற்கு குறைவாக இருக்கும். மிகுந்த மாசடைந்த நீரில் சுமார் 400 மிகி/லி (mg/L) -க்கும் அதிகமாக உயிரிய உயிர்வளித் தேவையின் அளவு இருக்கும்.

இதையும் பார்க்கவும் 
வேதிய உயிர்வளித் தேவை

மேற்கோள்கள்

சூழலியல்
வேதியியல்
நீர்ப்பகுப்பாய்வு
சுற்றுச்சூழலியல்
பாதுகாப்பு ஆராய்ச்சி மற்றும் வளர்ச்சி அமைப்பு

பாதுகாப்பு ஆராய்ச்சி மற்றும் வளர்ச்சி அமைப்பு (Defense Research and Development Organisation, டி. ஆர். டி. ஓ) என்பது ஆசியாவின் மிகப் பெரிய விண்வெளித்தொழில் துறை மற்றும் ஆயுதம் உற்பத்தியாளர்களுள் முன்னனி நிறுவனங்களுள் ஒன்று. இதன் தலைமையிடம் இந்தியாவின் தலைநகரமான புது தில்லியில் அமைந்துள்ளது.

இது 1958இல் நிறுவப்பட்டது. இதற்கு இந்தியா முழுவதும் 51 கிளைகள் அல்லது வலையமைப்புகள் உள்ளன. இது பாதுகாப்பை சார்ந்த எல்லா துறைகளிளும் உள்ளது. உதாரணமாக வானூர்தி இயல், தளவாடங்கள், மின்னணுவியல் மற்றும் கணினியியல், மனித வள மேம்பாடு, வாழ்வியல், மூலப்பொருள்கள், ஏவுகணை,  கவச தாங்கி போன்ற பல ஆராய்ச்சியில் ஈடுபட்டு வருகின்றது. இவ்வமைப்பில் 5000 ஆராய்ச்சியாளர்கள் மற்றும் 25000 ஊழியர்கள் பணியில் உள்ளனர். இந்நிறுவனம் 1958 இல் பாதுகாப்பு அறிவியல் அமைப்பினையும் மற்றும் வேறு சில தொழில்நுட்ப அமைப்புகளையும் ஒன்றிணைத்து உருவாக்கப்பட்டது ஆகும்.

துணை அமைப்புகள்
வாகன ஆராய்ச்சி மேம்பாட்டு தொழிலகம்
இந்தியக் கடற்படை அறிவியல் தொழில்நுட்பவியல் ஆய்வகம்
இந்தியக் கடற்படை பொருட்கள் ஆராய்ச்சி ஆய்வகம்
பாதுகாப்பு ஆய்வகம்
பாதுகாப்புப் பொருட்கள் கிடங்குகள் மேம்பாட்டு ஆய்வகம்
இந்திய பாதுகாப்பு ஆராய்ச்சி மேம்பாட்டு தொழிலகம்
இந்திய உளவியல்சார் பாதுகாப்பு ஆராய்ச்சி நிறுவனம்
 இந்தியப் பாதுகாப்புத்துறை உலோகவியல் ஆய்வுக்கூடம்
 ஒருங்கிணைந்த கடலோர கண்காணிப்பு அமைப்பு
 படைக்கலத் தொழிற்சாலைகள் வாரியம்

டி. ஆர். டி. ஓ தயாரிப்புகள்
அர்ஜுன் கவச வாகனம்
சாதனைகள் பற்றிய வீடியோ ː
DRDO வின் சொந்த படைப்புகள்.

மேற்கோள்கள்
பாதுகாப்பு ஆராய்ச்சி மற்றும் வளர்ச்சி அமைப்பின் இணையத் தளம்

வெளியிணைப்புக்கள்
பாதுகாப்பு  அறிவியல் சார்ந்த தகவல் மற்றும் ஆவணமாக்குதல் நிலையம் (DESIDOC) 
மின்னணுவியல் மற்றும் கதிரலைக் கும்பா ஆய்வகம் 
Bharat Electronics Ltd. website. The website is yet to be updated with several products introduced over the past few years.
Astra Microwave Ltd. subsystem provider for radars
Astra Microwave bags defence order
Real Time Tech solutions Ltd., an Indian system design and integration firm with several radar related projects completed 
Electronics Corporation Limited of India's Strategic Electronics Division 
 DRDO: Media's whipping boy, DRDO: A stellar success, What's behind the DRDO bashing
 PDF on DRDOs varied projects 
Army Chief compliments DRDO for positive achievements
The anti-tank missile, Nag, has been accepted by the Army 
Bharat Rakshak on the Nag ATGM 
Akash, Nag ready for user trials
India, Russia to develop air-launched BrahMos 
IAF making alterations in Sukhoi aircraft to carry Brahmos 
India's missile programme is spurring industries' Dr V. K. Saraswat, Director, Research Centre Imarat
DRDO plan to export missiles 
DRDO on track for interceptor missile system: Saraswat 
Array of missiles on the anvil 
India developing new missiles; Excellent details on the ABM project 
DRDO develops tiny spy gadget 

இந்திய அரசு அமைப்புகள்
இந்திய அரசுத்துறை நிறுவனங்கள்
இந்திய அரசு
இந்தியாவின் பாதுகாப்பு ஆய்வு நிறுவனங்கள்
இந்திய பாதுகாப்பு அமைச்சகம்
ஜி-20

20களின் குழு (Group of Twenty) அல்லது சுருக்கமாக ஜி-20, அல்லது 20 நாடுகளின் நிதி அமைச்சர்கள் மற்றும் மத்திய வங்கிகளின் ஆளுநர்களின் அமைப்பு (Group of Twenty Finance Ministers and Central Bank Governors) என்பது இருபது உலக நாடுகள் மற்றும் நிதி வளங்களின் நிதி அமைச்சர்கள் மற்றும் மத்திய வங்கி ஆளுநர்களின் கூட்டமைப்பாகும். இவ்வமைப்பில் உலகின் 19 வளர்ச்சியடைந்த நாடுகளும் ஐரோப்பிய ஒன்றியமும் உறுப்புரிமை பெற்றுள்ளன.

அர்ச்சென்டினா, ஆஸ்திரேலியா, பிரேசில், கனடா, சீனா, பிரான்சு, ஜெர்மனி, இந்தியா, இந்தோனேசியா, இத்தாலி, ஜப்பான், மெக்சிகோ, உருசியா, சவுதி அரேபியா, தென் ஆப்பிரிக்கா, தென் கொரியா, துருக்கி, இங்கிலாந்து, அமெரிக்கா, ஐரோப்பிய ஒன்றியம் ஆகிய‌ன‌ இணைந்த‌ பொருளிய‌ல் கூட்ட‌மைப்பு

கூட்டாக, ஜி-20 பொருளாதாரம் மொத்த உலக உற்பத்தியில் 85% உம், உலக வணிகத்தில் 80% உம், உலக மக்கள் தொகையில் மூன்றில் இரண்டு பங்கையும் கொண்டுள்ளது. ஜி-20 அரசுத் தலைவர்கள் அல்லது நாட்டுத் தலைவர்கள் இதன் உச்சிமாநாடுகளில் கலந்து கொள்கின்றனர்.meetings 2017 jermany 2018 அர்ஜெண்டினா

ஜி-20 உச்சிமாநாடுகள்

ஜி 20 (இந்தியா)
ஜி 20 உச்சி மாநாடு டில்லியில் நடைபெற்றது. 20 உறுப்பு நாடு, 9 விருந்தினர் நாடு, 14 உலகப் பெருந்தலைவர்கள் மற்றும் பிரதிநிதிகள் இதில் பங்கேற்றனர். உலகம் முழுவதும் ஒருங்கிணைந்த ஒரே பூமிக்குடும்பமாதல், உலகைப் பசுமையாக்குதல் முதலானவை இதன் நோக்கம். மாநாடு நிகழ்விடத்தின் முகப்பில் நடராசர் சிலை வைக்கப்பட்டிருந்தது. இந்தக் கூட்டமைப்பில் ஆசிய ஒன்றியம் இணைந்தது. இணையப் பாதுகாப்பு, தொழில்நுட்ப வளர்ச்சி ஆகியவற்றில் ஒருங்கிணைந்து செயல்படுதல் பற்றிக் கருத்துக்கள் பறிமாறப்பட்டன.

இதனையும் காண்க
 ஜி 20 பாலி உச்சிமாநாடு
 ஜி-20
 ஜி-7
 ஜி4 நாடுகள்
 ஜி8 
 ஜி8+5

மேற்கோள்கள்

வெளி இணைப்புகள் 

 அதிகாரபூர்வ ஜி-20 இணையத்தளம் 
 ஜி-20 தகவல் மையம்

உலக நாடுகளின் கூட்டமைப்புக்கள்

பன்னாட்டு அமைப்புகள்
களங்காய்க்கண்ணி நார்முடிச்சேரல்

களங்காய்க்கண்ணி நார்முடிச்சேரல், பண்டைத் தமிழகத்தின் முப்பெரும் அரச மரபுகளில் ஒன்றான சேர மரபைச் சேர்ந்த ஒரு மன்னன். இமயவரம்பன் நெடுஞ்சேரலாதனுக்கும் வேளாவிக்கோமான் பதுமன்தேவியாருக்கும் பிறந்தவர். இவரது தமையன் ஆடுகோட்பாட்டுச் சேரலாதன். இவர் வஞ்சியைத் தலைநகராகக் கொண்டு சேரநாட்டை ஆண்டார். இவர் பனை நாரால் புனைந்த முடியும், களங்காயால் கட்டிய கண்ணியும் கொண்டு முடிசூட்டிக்கொண்டதால்  இப்பெயர் பெற்றான் என்று பதிற்றுப்பற்றின் பழைய உரையாசிரியர் கூறுவர்.இவர் எழில் மலைப் பகுதியை ஆண்ட நன்னன் என்ற அரசருடன் போர் புரிந்து வெற்றி கண்டவர். நெடுமிடல் பசும்பூட் பாண்டியனையும் வெற்றி கொண்டவர். சங்க இலக்கியங்களில் ஒன்றான பதிற்றுப்பத்தின் நான்காம் பத்து இவனைப் பாடுகிறது. இதனைப் பாடியவர், காப்பியாற்றுக் காப்பியனார் என்னும் புலவர். இப் பதிகத்துள் இவன் ....சேரலாதற்கு வேளாவிக் கோமான் பதுமன் தேவி ஈன்ற மகன்.... எனக் குறிப்பிடப்பட்டுள்ளான். . பதுமன் தேவி வேள் அரசனின் மகள்.

களங்காய்க்கண்ணி விளக்கம்
களாக்காய் போன்ற கருநிற மணிகளையும், முத்துக்களையும் பொன் இழைகளில் கோத்து பட்டுத்துணியில் வைத்துத் தைத்துச் செய்த மாலை. இந்த மாலையை இவன் தலைமுடியாக (தலைப்பாகை போன்ற மகுடம்) அணிந்துகொண்டிருந்தான்.  
எழுமுடி மார்பன்

காலம்
பிற சங்ககால மன்னர்களைப் போலவே இவனது காலமும் தெளிவாக அறியப்படவில்லை. எனினும் இவனைப் பாடிய கல்லாடனார் என்னும் புலவர், தலையானங்காலத்துச் செருவென்ற நெடுஞ்செழியனைப் பற்றியும் பாடியுள்ளார். இதனால் இப் பாண்டிய மன்னனும், நார்முடிச் சேரலும் ஏறத்தாழ ஒரே காலத்தவர் எனக் கருதப்படுகின்றது. இவன் 25 ஆண்டுகள் வரை ஆட்சி செய்ததாகக் கருதப்படுகிறது.

செயல்கள்
பூழி நாட்டுக்குப் படை எடுத்துச் சென்றது, நன்னன் என்னும் மன்னனைத் தோற்கடித்தது போன்றவற்றை இவனது பெருமைகளாகச் சங்கப்பாடல்கள் எடுத்துக் கூறுகின்றன. அகநானூற்றில் உள்ள ஒரு பாடலில் கல்லாடனார், "......இரும்பொன்வாகைப் பெருந்துறைச் செருவில் பொலம்பூண் நன்னன் பொருதுகளத்து ஒழிய வலம்படு கொற்றம் தந்த வாய்வாள் களங்காய்க்கண்ணி நார்முடிச் சேரல்....." என்று நன்னனைத் தோற்கடித்தமை பற்றிக் கூறுகிறார். இந்த நன்னன் கடம்பு மரத்தைக் காவல்மரமாகக் கொண்ட அரசன். சிறந்த வள்ளல். கடம்பின் பெருவாயில் இவனது தலைநகர். போர் வாகைப்பெருந்துறை என்னுமிடத்தில் நடைபெற்றது.

பதிற்றுப்பத்து பாடல் தரும் செய்திகள்
நன்னனை வென்று அவனது காவல்மரமான வாகைமரத்தை வெட்டி வீழ்த்தினான். இந்த வெற்றிக்குப் பின்னர் நேரி மலையைத் தொழுதான். 
நெடுமிடல், கொடுமிடல் ஆகியோரை வென்றான். 
தோட்டி மலையை வென்றான். 
தன் மக்கள் குடிபெயர்வதைத் தடுத்தான்.  
வண்டன் காவல் புரிந்த தூங்கெயில் போல் செல்வ வளம் மிக்கவன். 
நகைவர்க்கு (மக்களை மகிழ்ச்சியில் ஆழ்த்தும் கலைஞர்களுக்கு) அரண். 
இவன் மனைவி செம்மீன் (அருந்ததி விண்மீன்) போலக் கற்புடையவள்.

அடிக்குறிப்புகள்

உசாத்துணைகள்
 புலியூர்க் கேசிகன், பதிற்றுப்பத்து தெளிவுரை, புலியூர்க் கேசிகன், சென்னை, 2005 (மறுபதிப்பு).
 புலியூர்க் கேசிகன், அகநானூறு மணிமிடை பவளம் தெளிவுரை, பாரிநிலையம், சென்னை, 2002 (ஏழாம்பதிப்பு)

சங்ககாலச் சேரர்
இந்திய அரசர்கள்
4
ஆடுகோட்பாட்டுச் சேரலாதன்

ஆடுகோட்பாட்டுச் சேரலாதன் பண்டைத் தமிழகத்தின் மூவேந்தர் மரபுகளில் ஒன்றான சேர மரபைச் சேர்ந்த மன்னன் ஆவான். சங்கத் தமிழ் நூலான பதிற்றுப்பத்தின் ஆறாவது பத்து இவன் மீது பாடப்பட்டது. காக்கை பாடினியார் நச்செள்ளையார் என்னும் புலவர் இப் பதிகத்தைப் பாடியுள்ளார்.
குடக்கோ நெடுஞ்சேரலாதனுக்கும், வேளாவிக்கோமான் மகளுக்கும் இவன் மகனாகப் பிறந்தான். இவன் ஆடுகோட்பாட்டுச் சேரலாதன் என்ற பெயரில் அரியணை ஏறினான். . இவன், அன்பு, அறம், அருள் ஆகிய நற்பண்புகள் உடையவனாக 35 ஆண்டுகள் நல்லாட்சி நடத்தி வந்தான்.

ஆடுகோட்பாட்டுச் சேரலாதன் பற்றிப் பதிற்றுப்பத்து தரும் செய்திகள்
தந்தை குடக்கோ நெடுஞ்சேரலாதன். தாய் வேள் ஆவிக்கோமான் தேவி (மகள்). 
தண்டாரணியம் பகுதியில் பிடிபட்ட வருடை ஆடுகளைத் தன் தொண்டி நகருக்குக் கொண்டுவந்து பார்ப்பார்க்கு வழங்கச் செய்தான். (இதனால் இந்தச் சேரலாதனை, ஆடுகோட்பாட்டுச் சேரலாதன் என வழங்கினர்.) அவற்றுடன் கபிலை எனப்படும் பசுமாடுகளையும் சேர்த்து வழங்கினான். தன் தந்தை ஆண்ட குடநாட்டில் ஓர் ஊரையும் சேர்த்து அவர்களுக்கு வழங்கினான். இவ்வாறு பார்ப்பார்க்கு வழங்கியதால் வானவரம்பன் எனத் தன் பெயர் விளங்கும்படிச் செய்தான்.  சான்றோர் எனப்படும் போர் வீரர்களுக்குக் கவசம் போல் விளங்கியதாலும் இவனை ‘வானவரம்பன்’ என்றனர். 
இவனது தலைநகர் நறவு என்னும் ஊர். 
 வில்லோர் மெய்ம்மறை,  சான்றோர் மெய்ம்மறை  என்றெல்லாம் இவன் போற்றப்படுவது இவனது போராற்றலை வெளிப்படுத்துகிறது.. 
போரிட்டு மழவர் வலிமையைக் குன்றும்படி செய்தான். 
குழந்தையைப் பேணுவது போல நாட்டுமக்களைப் பாதுகாத்தான். 
இவனது நாட்டுப் பரப்பு கீழைக்கடலையும் மேலைக்கடலையும் தொட்டது. 
மனைவியைப் பிரிந்து நெடுங்காலம் போரில் ஊடுபட்டிருந்தான். 
வள்ளல் என இவனைப் பலரும் புகழ்ந்தனர். 
இவனது செல்வம் பந்தர் என்னும் ஊரில் பாதுகாக்கப்பட்டிருந்தது. 
பாணர் விழாவில் முழவுக்கு ஏற்ப ஆடாத இவன் போர்க்கள முழவிசைக்கு ஆடுவான்.  போர்க்களத்தில் துணங்கை ஆடுவான். 
இவனைப் பாடிய புலவர் காக்கை பாடினியார் என்னும் பெண்புலவர். எனவே பாடலுக்குப் பரிசாக, அவர் தனக்கு வேண்டிய அணிகலன்கள் செய்துகொள்வதற்காக ஒன்பது ‘கா’ நிறையுள்ள பொன்னை வழங்கினான். மற்றும் நூறு ஆயிரம் காணம் பணமும் கொடுத்தான். மேலும் அவரைத் தன் அவைக்களப் புலவராகவும் அமர்த்திக்கொண்டான்.

குறிப்புகள்

உசாத்துணைகள்
 புலியூர்க் கேசிகன், பதிற்றுப்பத்து தெளிவுரை, புலியூர்க் கேசிகன், சென்னை, 2005 (மறுபதிப்பு).
 செல்லம், வே. தி., தமிழக வரலாறும் பண்பாடும், மணிவாசகர் பதிப்பகம், சென்னை, 2002 (மறுபதிப்பு).

சங்ககாலச் சேரர்
6
பெருஞ்சேரல் இரும்பொறை, தகடூர் எறிந்தவன்

தகடூர் எறிந்த பெருஞ்சேரல் இரும்பொறை, பண்டைத் தமிழகத்தின் மூவேந்தர் மரபுகளில் ஒன்றான சேர வேந்தர்களின் மரபில் வந்தவன் இவன். இவனது தந்தையான செல்வக் கடுங்கோ வாழியாதனுக்குப் பின் சேர நாட்டின் அரசன் ஆனான். இவன் ஆழியாதனுக்கும், அவனது அரசியான பதுமன் தேவிக்கும் பிறந்தவன். சங்கத் தமிழ் இலக்கியமான பதிற்றுப்பத்தின் எட்டாம் பத்து இவன்மீது பாடப்பட்டது. அரிசில் கிழார் என்னும் புலவர் இதனைப் பாடியுள்ளார்.

தகடூர் மீது படையெடுத்து அதன் மன்னன் அதியமானை வென்றதன் மூலம் இவனுக்குத் 'தகடூர் எறிந்த' என்னும் சிறப்புப்பெயர் வழங்கியது. இதனையொட்டியே தகடூர் யாத்திரை என்னும் தனி நூலும் எழுந்தது. களைப்பு மிகுதியால் முரசு கட்டிலில் ஏறித் துயில் கொண்டு விட்ட மோசிகீரனார் என்னும் புலவர், துயில் கலையும் வரை, கவரி வீசினான் இவன், என்று புகழப்படுகிறான்..

கருவூரைச் சேர நாட்டின் தலைநகர் ஆக்கியவன் இவன் என்றும் கருதப்படுகிறது.

இவனை
குட்டுவன் இரும்பொறை 
சேரமான் தகடூர் எறிந்த பெருஞ்சேரல் இரும்பொறை 
தகடூர் எறிந்த பெருஞ்சேரல் இரும்பொறை 
பூழியர் மெய்ம்மறை 
கொடித்தேர்ப் பொறையன் 
இயல்தேர்ப் பொருநன் 
கோதை மார்பன்  
 சேரமான் கோக்கோதை மார்பன் வேறு அரசன்
ஆகிய வேறு பெயர்களிலும் குறிப்பிடுகின்றனர்.

வரலாறு
அரிசில் கிழார் இவனைப் பாடிய 10 பாடல்கள், 'பதிற்றுப்பத்து' நூலில், 8-ம் பத்தாக உள்ளன.

நாடு
அரிய பொருள்களை இறக்குமதி செய்யும் கொடுமணம் என்னும் துறைமுகமும், முத்துக்குப் பெயர்போன பந்தர் நகரமும், இவன் நாட்டில் இருந்தன.

வெற்றிகள்
அதியமானையும் இருபெரு வேந்தர்களையும், கொல்லி மலை நீர்கூரில் நடந்த போரில் வென்று, அவர்களது முரசையும் குடையையும் கைப்பற்றிக்கொண்டான்.
அதியமானின் தகடூரையும் கைப்பற்றிக்கொண்டான்.
தோட்டி நகரைக் கைப்பற்றினான்.
கழுவுள் என்பவனின் தலைநகரைப் பாழாக்கினான்.
இவனது போர்ப்படை யானைகள், கொங்கர் மேய்க்கும் ஆனிரைகள் போல மிகுதி.
இவனது போர்க் குதிரைகள், இவன் நாட்டில் மேயும் ஆடுகள் போல் மிகுதி.

இவனுக்குப் புலவர் அறிவுரை
அறிந்தவர்களையும் (உரவர்), அறியாதவர்களையும் (மடவர்) எண்ணிப்பார்த்துச் செயல்படவேண்டும்.
உன் முன்னோரின் வலிமையை உணர்ந்தவர்கள், உன் வலிமையை உணரவில்லை. அறிந்து செயல்படுக.

மகன்
 வீறுசால் புதல்வன் இவனுக்கு உண்டு,Peyar Padhuman.

கொடை
 தன்னிடம் இரப்பவர்களுக்கு வழங்கும்போது, முன்பே இரந்தவர்கள் வாழ்வுக்காகச் சேர்த்துத் தடையின்றி வழங்கினான்.

வாழ்த்து
 புலவர் இவனை அயிரை மலை போல், நிலைபெற்று வாழவேண்டும் என வாழ்த்துகிறார்.

குணநலன்கள்
 பெரியோரைப் பேணுவான். சிறியோர்க்கு உதவுவான்.
 காண்க
 சேரர் குடிப்பெயர்கள்

குறிப்புகள்

உசாத்துணைகள்
 புலியூர்க் கேசிகன், பதிற்றுப்பத்து தெளிவுரை, புலியூர்க் கேசிகன், சென்னை, 2005 (மறுபதிப்பு).
 செல்லம், வே. தி., தமிழக வரலாறும் பண்பாடும், மணிவாசகர் பதிப்பகம், சென்னை, 2002 (மறுபதிப்பு).
 புலியூர்க் கேசிகன், புறநானூறு தெளிவுரை, பாரிநிலையம், சென்னை, 2004 (மறு பதிப்பு)
 டான் பொஸ்கோ, பண்டைய கேரளாவின் வரலாறு 03 ஏப்ரல் 2009 இல் அணுகப்பட்டது.  

சங்ககாலச் சேரர்
இந்திய அரசர்கள்
8
ஊர் பெயரால் அறியப்படும் மக்கள்
டிரிழ்ச்லெட் தொடர்

கணிதவியலில் டிரிழ்ச்லெட் தொடர் (Dirichlet series) என்பது கீழ்க்காணும் வடிவில் அமைந்த எந்த கணிதத் தொடருக்குமான பெயர் ஆகும்.

மேலுள்ளதில் s மற்றும் an,  n = 1, 2, 3, ... என்பன சிக்கலெண்கள்.

டிரிழ்ச்லெட் தொடர் எண்கோட்பாட்டுக் கூறாய்வு இயலில் முக்கிய பங்கு வகிக்கின்றது. ரீமன் இசீட்டா சார்பியம் இந்த டிரிழ்ச்லெட் தொடராகவே அறியப்படுகின்றது. இது போலவே டிரிழ்ச்லெட் எல்-சார்பியங்களும் டிரிழ்ச்லெட் தொடரால் அமைந்தவை. டிரிழ்ச்லெட் தொடர் யோஃகான் பீட்டர் இகுசுட்டாவ் லெயூன் டிரிழ்லெட் (1805-1859) என்னும் டாய்ட்சு கணிதவியலரைப் பெருமைப்படுத்தும் முகமாக சூட்டப்பட்ட பெயர்.

எடுத்துக்காட்டுகள் 
பெரிதும் அறிந்த டிரிழ்ச்லெட் தொடர்:

என்னும் ரீமன் இசீட்டா சார்பியம் ஆகும்.

மற்றொன்று:

மேலுள்ளதில் μ(n) என்பது மோபியசு சார்பியம் (Möbius function). இதுவும் கீழ்க்காணும் மற்ற தொடர்களும், பிற அறிந்த தொடர்களின் மோபியசுத் தலைமாற்றல் (Möbius inversion) மற்றும் டிரிழ்ச்லெட் பிணைவு(Dirichlet convolution) என்னும் கணிதவினைகள் மூலம் பெறக்கூடியது. எடுத்துக்காட்டாக டிரிழ்ச்லெட் எழுச்சி சார்பியம் (Dirichlet character)  என்பது தரப்பட்டால்,

மேலுள்ளதில்  என்பது ஒரு டிரிழ்ச்லெட் எல்-சார்பியம்(Dirichlet L-function).

மற்ற ஈடுகோள்களில் சில:

மேலுள்ளதில் φ(n) என்பது டோழ்சன்ட் சார்பியம்), மற்றும்

மேலுள்ளதில் σa(n) என்பது வகுஎண் சார்பு. வகு எண் சார்பியங்கள் d=σ0 வரும் மற்ற ஈடுகோள்கள்:

இசீட்டா சார்பியத்தின் மடக்கை:

தளம்: Re(s) > 1. இதில்,  என்பது வான் மான்கோல்ட் சார்பியம் (von Mangoldt function). மடக்கை நுண்வகையீடு (logarithmic derivative):

கடைசி இரண்டும் டிரிழ்ச்லெட் தொடர்களின் நுண்வகையீடுகளின் பொதுவான பண்புகளின் சிறப்பு உருப்படிகள்.

லியோவில் சார்பியம்(Liouville function)  ஐத் தருவதாகக் கொண்டால், கீழ்க்காணும் சமன்பாட்டைப் பெறலாம்:

மேலும் ஒரு எடுத்துக்காட்டு இராமனுசன் கூட்டு என்னும் கருத்தைக்கொண்டது:

இவற்றையும் பார்க்கவும் 
 இசீட்டா சார்பிய சீராக்கம்
 ஆய்லர் பெருக்கல்

உசாத்துணை 
 G. H. Hardy, and Marcel Riesz, The general theory of Dirichlet's series, Cambridge Tracts in Mathematics, No. 18 (Cambridge University Press, 1915).
  The general theory of Dirichlet's series  by G. H. Hardy. Cornell University Library Historical Math Monographs.   {Reprinted by} Cornell University Library Digital Collections
 

கணிதத் தொடர்கள்
சனீசுவரன் ஆலயம் திருகோணமலை

சனீசுவரன் ஆலயம் இலங்கை, திருகோணமலை நகரத்தின் மடத்தடி என்றழைக்கப்படும் பிரதேசத்தில் ஸ்ரீ கிருஷ்ணன் கோயிலுக்கு எதிரே அமைந்துள்ளது. இவ்வாலயம் 1885 ஆம் ஆண்டளவில் கட்டப்பட்டது.

வழமையாக ஒவ்வொரு சனிக்கிழமைகளிலும் விசேட வழிபாடு நடைபெறும். இவ்வாலயத்தில் புரட்டாதி மாதத்தில் பெருந்திரளான பக்தர்களுடன் புரட்டாதிச் சனீஸ்வர விரதம் சிறப்பாக அனுஸ்டிக்கப்படும். இவ்வாலய தலவிருட்சமாக தாண்டி மரம் கொள்ளப்படுகிறது.

திருகோணமலையில் நிறைய ஆலயங்கள் இருந்தாலும் சனீஸ்வரனுக்குத் தனியாக அமைக்கப்பட்டிருக்கும் ஆலயம் இதுவொன்றுதான். இலங்கையிலுள்ள ஒரேயொரு சனீவரன் ஆலயம் இதுவெனக் கருதப்படுகிறது. இந்தியாவில் சனீஸ்வரனை பிரத்தியோகமாக வழிபடும் தலம் திருநள்ளாறு. நளன் சனிபகவானிடமிருந்து விடுபட்ட இடமாக கருதப்படும் இங்கு சனீஸ்வரனுக்குத் தனியான சன்னிதி உண்டு.

திருகோணமலையில் உள்ள கோயில்கள்
லியோவில் சார்பியம்

லியோவில் சார்பியம் (Liouville function) என்பது சோசப்பு லியோவில் (1809-1882) என்னும் பிரான்சிய கணிதவியலரைப் பெருமைப்படுத்தும் முகமாக சூட்டப்பட்ட ஒரு முக்கியமான எண்கணிதக்கோட்பாட்டு சார்பியம். லியோவில் சார்பியம் பொதுவாக λ(n) என்று குறிக்கப்பெறும் (லாம்டா (λ) என்னும் கிரேக்க எழுத்து லியோவில் என்னும் பெயரின் முதல் எழுத்தொலியை குறிப்பதாக அமைந்தது).   

n என்பது நேர்ம முழு எண்ணாக இருந்தால், λ(n) என்பது கீழ்க்காணுமாறு வரையறை செய்யப்படும்:

மேலுள்ளதில்  Ω(n) என்பது n இன் பகா எண் காரணிகளின் பன்முறையாக எண்ணப்படும் எண்ணிக்கை ().

Ω(n) கூட்டுகை சார்பியம் ஆகையால், λ பெருக்குகை சார்பியமாகும். Ω(1) = 0 என்று உள்ளதால் λ(1) = 1. லியோவில் சார்பியம் கீழ்க்காணும் ஈடுண்மை கொள்ளும்:

 n என்பது சதுர எண் ஆக இருந்தால்
 மற்றபடி

தொடர்கள்
லியோவில் சார்பியத்துக்கான டிரிழ்ச்லெட் தொடர், ரீமன் இசீட்டா சார்பியத்தைத் தருகின்றது:

லியோவில் சார்பியத்துக்கான லாம்பர்ட் தொடர்:

மேலுள்ளதில்   என்பது யாக்கோபி தேட்டா சார்பியம்(Jacobi theta function).

கணித ஊகங்கள்

1919 இல் சியார்ச் போல்யா (George Pólya), முன்னிட்டு இன்று போல்யா ஊகம் என்று அறியப்படும் நிறுவப்படாத ஒரு கணிதக் கூற்றை முன்வைத்தார். அதன் படி:

 

n > 1 என்பதற்கு. ஆனால் இது தவறு என்று உறுதியாயிற்று. தவறு என்று காட்டத் தேவையான மிக சிறிய எதிர்மறை எடுத்துக்காட்டு n = 906150257 என்பதனை மினோரு டனாக்கா (Minoru Tanaka) என்பவர் 1980 இல் முன்வைத்தார். L(n) இன் (கூட்டல்-கழித்தல்) குறி முடிவிலி தடவையாக மாறுமா என்பது தெரியவில்லை.

உசாத்துணை நூல்கள் 
 Polya, G., Verschiedene Bemerkungen zur Zahlentheorie. Jahresbericht der deutschen Math.-Vereinigung 28 (1919), 31–40. 
 Haselgrove, C.B. A disproof of a conjecture of Polya. Mathematika 5 (1958), 141–145. 
 Lehman, R., On Liouville's function. Math. Comp. 14 (1960), 311–320.
 M. Tanaka, A Numerical Investigation on Cumulative Sum of the Liouville Function. Tokyo Journal of Mathematics 3, 187–189, (1980).
 
 

பெருக்குகை சார்பியங்கள்
சார்பியங்கள்
ஒன்பதாம் திருமுறை

ஒன்பதாம் திருமுறை என்பது  சைவத் திருமுறைகள் வைப்பினிலே திருமாளிகைத் தேவர்  உட்பட 9 பேர் பாடிய பாடல்களை உள்ளடக்கிக்கொண்டுள்ளது. இதில் 303 பாடல்கள் அடங்கியுள்ளன..இத் திருமுறையிலுள்ள பாடல்கள் திருவிசைப்பா, திருப்பல்லாண்டு என  இரண்டு வகையாகப் பார்க்கப்படுகின்றன.

ஒன்பதாம் திருமுறையிலுள்ள பதிகங்கள் வாயிலாகப் பாடப்பட்ட கோயில்கள் 14 ஆகும். அவ்விடங்களின் பெயர்களையும் அங்குள்ள இறைவன்மீது பாடப்பட்ட பதிகங்களின் எண்ணிக்கைகளையும் கீழே காண்க:
 சிதம்பரம் -16
 கங்கைகொண்ட சோழேச்சரம் - 1
 திருக்களந்தை ஆதித்தேச்சரம் - 1
 திருக்கீழ்க்கோட்டூர் மணியம்பலம் - 1
 திருமுகத்தலை - 1
 திரைலோக்கிய சுந்தரம் - 1
 திருப்பூவணம் - 1
 திருச்சாட்டியக்குடி - 1
 தஞ்சை பெருங்கோவில் - 1 
 திருவிடைமருதூர் - 1 
 திருவாரூர் -1 
 திருவீழிமிழழை - 1
 திருவாவடுதுறை - 1
 திருவிடைக்கழி - 1

பதிகங்களும் பாடலாசிரியர்களும் பாடல்களும்
 திருவிசைப்பா:
 திருமாளிகைத் தேவர் - 45
 சேந்தனார் - 47
 கருவூர்த் தேவர் - 105
 பூந்துருத்தி நம்பிகாடநம்பி - 12
 கண்டராதித்தர் - 10
 வேணாட்டடிகள் - 10
 திருவாலியமுதனார் - 42
 புருடோத்தம நம்பி - 22
 சேதிராயர்
 திருப்பல்லாண்டு:
 சேந்தனார் - 10

சிறு குறிப்புகள்
 திருமுறை வைப்புக்களில் மிக குறைவான பாடல்களை(301) உடையது இத் திருமுறையாகும்.
 கருவூர்த்தேவர் என்பவரே அதிகளவான பாடல்களை பாடியுள்ளார்.
 சேதிராசர், கண்டராதித்தர், வேணாட்டடிகள் ஆகியோர் மிக குறைவான பாடல்களை பாடியுள்ளனர்.
 தஞ்சை பெரும்கோவில்,கங்கை கொண்ட சோழேச்சரம் ஆகிய பிற்கால சோழர் கட்டிய கோவில்கள் பற்றியும் பாடப்பட்ட பதிகம் இத் திருமுறையினுள் உள்ளது.

உசாவு துணை நூல்
சைவ சமயக் கலைக் களஞ்சியம்(தோத்திரமும் சாத்திரமும்)- முனைவர்.சிவ.திருச்சிற்றம்பலம்.

வெளி இணைப்புகள்
பன்னிரு திருமுறை பாட்டும் பொருளும்
ஜாபால உபநிடதம்

ஜாபால  உபநிடதம் என்பது சுக்ல யசுர்வேதத்தைச் சார்ந்த உபநிடதம் ஆகும்.  அதர்வண வேதத்தைச்சேர்ந்தது என்றும் ஒரு கூற்று உண்டு. முக்திகோபநிஷத்தில் ராமபிரான் ஆஞ்சனேயருக்கு உபதேசித்ததாகக் கூறப்படும் 108 உபநிஷத்துக்களில் இது 13வது உபநிஷத்து. இதை தொகுத்துக் கூறியவர் ஜாபால மகரிஷியாதலால் இது ஜாபால உபநிடதம் எனப் பெயர் பெற்றது. இது ஆறு அத்தியாயங்கள் கொண்டது. இவ்வத்தியாயங்களுக்கு கண்டங்கள் என்று பெயர் கொடுக்கப்பட்டிருக்கிறது.

அவிமுக்தம் அல்லது வாராணசி

இதனில் 'அவிமுக்தம்' என்று  கூறப்படும் பரம்பொருளின் இடம் உடலிலுள்ள புருவமத்தி என்று சொல்லப்பட்டிருக்கிறது. அதை அறிந்தவனுக்கு ஸ்ரீருத்ரர் தாரகமந்திரத்தை உபதேசித்து பிறவிப் பெருங்கடலைத் தாண்டச் செய்கிறார் என்றும் கூறப்படுகிறது.

'அவிமுக்தம்' நிலையாக உள்ள இடம் உடலிலேயே சேவிக்கத்தக்க புண்ணியமான இடமான புருவமத்தி. வரணா என்ற புருவங்களுக்கும் நாசி என்ற மூக்குக்கும் மத்தியில் உடலிலுள்ள இடமே வாராணசி. இந்திரியங்கள் செய்யும் பாவங்களை 'வாரயதி' தடுக்கிறது என்றதால் அது வரணா. பாவங்களைச் செய்தபின் அவற்றை நாசம் செய்கிறது என்பதால் நாசி. அது இம்மானுட உலகிற்கும் மேலுள்ள தெய்வ உலகத்திற்கும் உள்ள சந்தி (= பாலம், அல்லது கூடுமிடம்). இந்த சந்தியையே ஞானிகள் சந்தியாவந்தனம் என்ற அன்றாட பூசையில் உபாசிக்கின்றனர்.  ஒரு சீவனின் உயிர் உடலை விட்டுக் கிளம்புகையில் நெற்றிக் கண்ணனாகிய ருத்ரர் அங்கு தோன்றி அந்த சீவனுக்கு தாரகபிரம்மத்தை உபதேசித்து உய்விக்கிறார் என்ற புராணக் கூற்று வாராணசியைப் பற்றியது. இதன் உட்கருத்து அவிமுக்தம் என்னும் புருவமத்தியில் பரம்பொருளை தியானித்தால் பரமசிவனுடைய அருள் சித்திக்கும் என்பதும் அதனால் முக்தி கிடைக்கும் என்பதுமாகும்.

ருத்ரஜபம்

மூன்றாவது கண்டத்தில்  ருத்ரஜபத்தின் பெருமை விவரிக்கப்படுகிறது. ஸ்ரீருத்ரம்  ருத்ரோபநிடதம் என்னும் சிறப்புப் பெயர் வாய்ந்தது. ஐந்தெழுத்து மந்திரமான சிவ பஞ்சாக்ஷரீ மந்திரம் இதனில் உள்ளது. 101 யஜுர்வேத சாகைகளிலும் இன்னும் பல வேத சாகைகளிலும் இது காணப்படுவதாலும், நூற்றுக் கணக்கான வடிவங்களில் ருத்ரன் இங்கு போற்றப்படுவதாலும் ஸ்ரீருத்ரத்திற்கு சதருத்ரீயம் என்னும் பெயரும் உண்டு.  ('சத' என்னும் வடமொழிச் சொல்லுக்கு நூறு என்று பொருள்). சதருத்ரீயத்தை ஜபித்தால் ஒருவன் சாகாநிலை என்னும் வீடு பெறுவான் என்பதை இக்கண்டத்தில் யாக்ஞவல்கிய முனி அவருடைய சீடர்களுக்கு உபதேசிக்கிறார்.

துறவு

நான்காவது, ஐந்தாவது, ஆறாவது கண்டத்தில், சன்னியாசம் என்ற துறவைப்பற்றிய நுணுக்கங்கள் விவரிக்கப்படுகின்றன. இத்துறவில் மேன்மையானவர்களில் சிலர்: ஆருணி, சுவேதகேது, துர்வாசர், ரிபு, நிதாகர், ஜடபரதர், தத்தாத்ரேயர், ரைவதர் ஆகியோர். இவர்கள் பித்தர்களல்லராயினும் பித்தர்களைப் போன்ற நடத்தை உடையவர்கள். பிறந்தமேனியாக முடிச்சேதுமில்லாமல், தங்களுக்கென்று தங்குமிடமே இல்லாமல், இவர்கள் பரமஹம்ஸர்கள் எனப்படுவர். உலகச் செயல்களை வேருடன் களைந்தவர்களாய் இருந்தவர்கள். அவர்களே வாழ்வாங்கு வாழ்ந்த மேன்மக்கள் என்று இவ்வுபநிடதம் கூறுகின்றது.

துணைநூல்கள்

S. Radhakrishnan.The Principal Upanishads.1969. George Allen & Unwin Ltd. London. SBN 04 294047 8
"அண்ணா". உபநிஷத்ஸாரம். 1989 ஸ்ரீராமகிருஷ்ண மடம், சென்னை.

அடிக்குறிப்புகள்

உபநிடதங்கள்
சமசுகிருத நூல்கள்
சென்னை உயர் நீதிமன்றத் தலைமை நீதிபதிகளின் பட்டியல்

சென்னை உயர் நீதிமன்றத் தலைமை நீதிபதிகளின் பட்டியல்
இந்தியாவின் மாநிலமானத் தமிழத்தின் உயர் நீதிமன்றமான சென்னை உயர் நீதிமன்றத்தின் தலைமை நீதிபதிகளாக பதவி வகித்தவர்கள் மற்றும் தற்பொழுதயத் தலைமை நீதிபதிகளின் பட்டியல்.

சென்னை உயர்நீதிமன்றத் தலைமை நீதிபதி

சென்னை உயர் நீதிமன்றத் தலைமை நீதிபதி இந்திய உச்ச நீதிமன்றத்தின் தலைமை நீதிபதியால் நியமிக்கப்படுபவர் ஆவர். இவரே தமிழக அரசின் தலைமை நீதிபதி ஆவார். இவரின் நீதி முறைமை எல்லைகள் தமிழ்நாடு மாநிலம் முழுவதும் மற்றும் புதுவைப் பிரதேசப் பகுதிகளையும் உள்ளடக்கியது. இவருடன் துணை சேர்ந்து 40 உயர் நீதிமன்ற நீதிபதிகள் நீதிபரிபாலணை புரிவர். இதன் நீதி நிர்வாகங்களை செயல்படுத்தும் மன்றங்களாக உரிமையியல் மற்றும் குற்றவியல் நீதிமன்றங்கள் இவரின் வழிகாட்டுதலின்படி செயல்படுகின்றன.

உரிமையியல் நீதிமன்றங்களின் நீதிபரிபாலணங்கள்:
மாவட்ட நீதிபதி
சார்பு நீதிபதி
மாவட்ட முன்சீப் ஆகியவர்கள் பங்காற்றுகின்றனர்.
குற்றவியல் நீதிமன்றங்களின் நீதிபரிபாலணைங்கள்:
மாவட்ட அமர்வு நீதிமன்றம்  
தலைமை நீதிமுறைமை நடுவர் மன்றம்
கூடுதல் அமர்வு நீதிமன்றம் 
நீதிமுறைமை நடுவர் ஆகியவர்களின் தலைமையில் நடைபெறுகின்றன.

சென்னை உயர் நீதிமன்றத் தலைமை நீதிபதிகள் பட்டியல்

இவற்றையும் பார்க்கவும் 
இந்தியத் தலைமை நீதிபதி
தமிழகத் தலைமை நீதிபதி

வெளி இணைப்புகள் 
சென்னை உயர் நீதிமன்ற அதிகாரப்பூர்வ இணையம் 
அரசு இணையம்

மேற்கோள்கள் 

தமிழக நீதிமன்றங்கள்
சென்னை உயர் நீதிமன்றம்
சென்னை உயர் நீதிமன்ற மதுரைக் கிளை

சென்னை உயர் நீதிமன்ற மதுரைக் கிளை சென்னை உயர் நீதிமன்றத்தின் மதுரை அமர்வு இந்தியாவின் தமிழக மாநிலத்தின் மதுரை மாவட்டத்தில் இயங்கும் மாநில உயர் நீதிமன்றக்கிளையாகும்.

வரலாறு
தென் மாவட்ட மக்களின் நீண்ட போராட்டத்திற்குப் பின் மத்திய அரசு 1981ல் நீதிபதி ஜஸ்வந்த் சிங் கமிஷனை அமைத்தது. 5 ஆண்டுகளுக்குப் பிறகு மதுரையில் நிரந்தரக் கிளையமைக்க கமிஷன் பரிந்துரைத்தது.அதன் பின்னரும் ஏற்பட்ட தாமதத்தை எதிர்த்த மதுரை வழக்கறிஞர்களின் போராட்டத்தினாலும் 2002ல் பதவியேற்ற தலைமை நீதிபதி சுபாஷன் ரெட்டியின் உறுதியான முயற்சியாலும் நிலங்கள் கையகப்படுத்தப்பட்டு நீதிமன்றக் கட்டிடங்களும் உருவாயின. குடியரசுத் தலைவரின் அறிவிக்கைக்குப் பிறகு 24.7.2004ல் நிர்ணயிக்கப்பட்ட 12 நீதிபதிகளுடன் மதுரைக் கிளை 13 தென் மாவட்டங்களுக்கு நீதி பரிபாலனத்தைத் தொடங்கியது. இக்கிளை உயர்நீதிமன்றம் ஜூலை 24 2004  முதல் அப்பொழுதய இந்திய உச்ச நீதிமன்றத் தலைமை நீதிபதி திரு ஆர் சி லகோத்தியால், சென்னை உயர்நீதிமன்றத் தலைமை நீதிபதி திரு பி. சுபாஷன் ரெட்டியின்  தலைமையில் மற்றும் உச்ச நீதிமன்ற நீதிபதிகளான நீதியரசர்கள் திரு சிவராஜ் வி பாட்டீல், திரு. கே.ஜி. பாலகிருஷ்ணன், நீதியரசர் முனைவர்  திரு அரு. இலக்சுமணன், மாண்புமிகு மத்திய சட்டத்துறை அமைச்சர் எச். ஆர். பரத்வாஜ் , மற்றும் மாநில சட்டத்துறை அமைச்சர்  மாண்புமிகு திரு. டி. ஜெயக்குமார் , முன்னிலையில் துவக்கிவைக்கப்பெற்று இயங்கிவருகின்றது.

நீதி முறைமை 
இதன் அமர்வுகள் 24.07.2004, முதல் அதிகாரப்பூர்வமாக துவக்கப்பட்டது. இதன் நீதிமுறைமைகள் அ நீதிபரிபாலணைகள் உள்ளடக்கிய மாவட்டங்களாக ,கன்னியாகுமரி, திருநெல்வேலி, தூத்துக்குடி, மதுரை, திண்டுக்கல், இராமநாதபுரம், விருதுநகர், சிவகங்கை, புதுக்கோட்டை, தஞ்சாவூர், திருச்சிராப்பள்ளி, தேனி, தென்காசி மற்றும் கரூர் , ஆகிய மாவட்டங்களின் நீதிமுறைமைகளை கண்காணிக்கின்றது.மதுரைக்கிளை சுழற்சிமன்றமா(circuit court) அல்லது நிரந்தர நீதிமன்றமா (permanent bench) என்ற விவாதத்தில் நிரந்தர அமர்வு என்று முடிவானது.ஆனால் நிரந்தரமாக நீதிபதிகளை நியமிக்காமல் சென்னையிலிருந்தே நீதிபதிகள் சுழற்சி முறையில் பணியாற்றி வருகின்றனர்.

நீதிமன்ற கட்டமைப்பு 

இதன் நிர்வாக கட்டமைப்பு 22,929 ச மீ , கீழ்ப்பரப்பளவில் அமைந்துள்ளது.மன்றத்திற்காக இரண்டு அடுக்கு கட்டுமானமாக 7.20 மீ , உயரக் கூரைத் தளத்துடன் அமைக்கப்பட்டுள்ளது. மற்ற அலுவலக செயல்பாட்டுக்காக நான்கு அடுக்கு கட்டுமானமாக 3.60 மீ உயரத் தளத்துடன் அமைந்துள்ளது.

மொத்த கீழ்ப்பரப்பளவு 15,209 ச.மீ , அளவுடன் 12 அறை , எண்ணிக்கையில் மன்றங்கள், மற்றும் நீதிபதி அறைகள், பார்வையாளர்கள் அறைகளுடன் கூடியவைகளாக அமைந்துள்ளன.

நீதிமன்றம் முழுவதும் குளிர்சாதன வசதியுடன் கூடியதாக அமைக்கப்பட்டுள்ளது., மக்கள் நீதிமன்றத்தை எளிதில் அணுகும் விதமாக, உச்ச நீதிமன்றம் மற்றும் தில்லி உயர் நீதிமன்றங்களை மாதிரியாகக் கொண்டு வடிவமைக்கப்பட்டுள்ளது.

நீதிமன்றங்கள். அதன் அனைத்து மன்ற நிகழ்வுகளும் வலைத்தளத்துடன், இணைக்கப்பட்டுள்ளது

இவற்றையும் பார்க்கவும் 
சென்னை உயர் நீதிமன்றம்
சென்னை உயர் நீதிமன்றத் தலைமை நீதிபதி

வெளி இணைப்புகள் 
சென்னை உயர் நீதிமன்றம் இணையம்-மதுரைக் கிளை

மேற்கோள்கள் 

தமிழக நீதிமன்றங்கள்
தமிழகம் மற்றும் புதுவையிலுள்ள மாவட்ட சார்நிலை நீதிமன்றங்கள்

தமிழ்நாட்டில் உள்ள மாவட்டங்களின் நீதிமன்றங்கள் சென்னை உயர் நீதிமன்றத்தின் மேற்பார்வையில் இயங்கும் நீதிமன்றங்காளாகும். இவை இரண்டு அமர்வுகளாகப் பிரிந்து செயல்படுகின்றன. ஒன்று முதன்மை அமர்வின் கீழ் மற்றொன்று மதுரைக் கிளை அமர்வின் கீழ் செயல்படுகின்றன. இவை மாவட்ட நீதிமன்றங்கள் அசார்பு  நிலை நீதிமன்றங்கள் என்று அழைக்கப்படுகின்றன.

தமிழ்நாட்டின் இரண்டு அமர்வின் கீழ் இயங்கும் நீதிமன்ற மாவட்டங்கள் அட்டவணையில் உள்ளபடி அமைந்துள்ளது, இதில் புதுவைப்பிரதேச நீதிமன்றங்களும் அடங்கும்.

இவற்றையும் பார்க்கவும் 
சென்னை உயர் நீதிமன்றம்
சென்னை உயர் நீதிமன்றத் தலைமை நீதிபதி

வெளி இணைப்புகள் 
தமிழ்நாடு மற்றும் புதுவை சார்நிலை நீதிமன்றங்கள் இயங்கும் மாவட்டங்கள்- சென்னை உயர்நீ திமன்ற இணையத் தளம்

மேற்கோள்கள் 

தமிழ்நாட்டில் சட்டம்
பாம்புச் செதில்கள்

பாம்புகளின் உடலின் வெளிப்புறத்தில் அமைந்துள்ள செதில்கள் பாம்புச் செதில்கள் என்றழைக்கப்படுகிறது. இச்செதில்கள் பல்வேறு வடிவத்திலும், அளவிலும் மற்றும் வண்ணங்களில் ஒவ்வொரு சிற்றினத்திற்கு தகுந்தாற்போல் காணப்படுகிறது.இந்த செதில்கள் பாம்புகளின் உடலின் வெப்பநிலையை தக்க அளவில் வைத்துக்கொள்ளவும், உருமறையவும், ஊர்ந்து செல்லவும் உதவுகிறது. மேலும் சில இனங்களில் இதில் உள்ள வண்ணங்களும் அதன் அமைப்புகளும் தன் எதிரியை பயமுறுத்தவும் பயன்படுகிறது.

வகைபடுத்த உதவுதல்

இச்செதிகளில் பல்வேறு வடிவத்திலும், அளவிலும் மற்றும் வண்ணங்களிலும் ஒவ்வொரு சிற்றினத்திற்கு தகுந்தாற்போல் காணப்படுவதால் ஒத்தபுறத்தோற்ற்த்தைக் கொண்ட சிற்றினங்களை வகைப்படுத்த இச்செதில்களின் எண்ணிக்கை மற்றும் அளவுகள் பயன்படுத்தப்படுகிறது.

மேற்கோள்கள்
திருவள்ளூர் மக்களவைத் தொகுதி

திருவள்ளூர் மக்களவைத் தொகுதி (Thiruvallur Lok Sabha constituency) தமிழ்நாட்டின், 39 மக்களவைத் தொகுதிகளுள், 1வது தொகுதி ஆகும். இது 2008 ஆம் ஆண்டு செய்யப்பட்ட தொகுதி மறுசீரமைப்பு பின்னர், புதிதாக உருவாக்கப்பட்ட மக்களவை தொகுதியாகும். இந்த தொகுதியில் முன்னர் 1951 முதல் 1962 வரை மூன்று தேர்தல்கள் நடைபெற்றது. இத்தொகுதியானது, பட்டியல் சாதியினர் மற்றும் பட்டியல் பழங்குடியினருக்காக ஒதுக்கப்பட்ட, ஒரு தனித்தொகுதி ஆகும்.

தொகுதி மறுசீரமைப்பு 
சிறீபெரும்புதூர் மக்களவைத் தொகுதியின் கீழ் இருந்த கும்மிடிப்பூண்டி, பொன்னேரி (தனி), பூந்தமல்லி(இப்போது தனி தொகுதி), திருவள்ளூர் ஆகிய சட்டமன்றத் தொகுதிகளையும், புதிதாக உருவாக்கப்பட்ட ஆவடி, மாதவரம் சட்டமன்றத் தொகுதிகளையும் சேர்த்து திருவள்ளூர் மக்களவைத் தொகுதியாக மாற்றப்பட்டது.

சட்டமன்ற தொகுதிகள் 
இம்மக்களவைத் தொகுதியில் மொத்தம் 6 சட்டமன்ற தொகுதிகள் அடங்கியுள்ளன. அவைகள்:

 கும்மிடிப்பூண்டி
 பொன்னேரி (தனி)
 திருவள்ளூர்
 பூந்தமல்லி (தனி)
 ஆவடி
 மாதவரம்

வென்றவர்கள்

வாக்காளர்களின் எண்ணிக்கை

வாக்குப்பதிவு சதவீதம்

18-ஆவது மக்களவைத் தேர்தல் (2024) 
இதேகா வேட்பாளர் சசிகாந்த் செந்தில் வெற்றி பெற்றார்.

17-ஆவது மக்களவைத் தேர்தல் (2019) 
இத்தேர்தலில் இந்திய தேசிய காங்கிரசு கட்சியைச் சேர்ந்த வேட்பாளர் டாக்டர் கு. ஜெயக்குமார், அதிமுக வேட்பாளரான, பொ. வேணுகோபாலை, 3,56,955 வாக்குகள் வேறுபாட்டில் வென்றார்.

16 ஆவது மக்களவைத் தேர்தல் (2014) 
அ.தி.மு.க வேட்பாளர் பொன். வேணுகோபால் வெற்றி பெற்றார்.

15 ஆவது மக்களவைத் தேர்தல் (2009) 
14 வேட்பாளர்கள் போட்டியிட்டதில் அதிமுகவின் பி. வேணுகோபால் திமுகவின் காயத்திரியை 31,673 வாக்குகள் வேறுபாட்டில் வென்று திருவள்ளூர் மக்களவைத் தொகுதியின் முதல் உறுப்பினராக தேர்வு பெற்றார்.

மேற்கோள்கள்

வெளியிணைப்புகள் 
 New voters may play a crucial role in Tiruvallur - மக்களவைத் தேர்தல் 2014 குறித்த ஒரு செய்திக் கட்டுரை (முன்னோட்டம்)
 திருவள்ளூர் மக்களவை தொகுதி (2024) ஒரு சிறிய முன்னோட்டம்
காஞ்சிபுரம் மக்களவைத் தொகுதி

காஞ்சிபுரம் மக்களவைத் தொகுதி (Kancheepuram Lok Sabha constituency) தமிழ்நாட்டின், 39 மக்களவைத் தொகுதிகளுள், 6வது தொகுதி ஆகும். இத்தொகுதியில் 1951 ஆம் ஆண்டு ஒரு தேர்தல் நடைபெற்றது. அதன் பிறகு 2009 ஆம் ஆண்டு முதல் தற்போது வரை தேர்தல் நடைபெற்று வருகிறது. இத்தொகுதியானது, பட்டியல் சாதியினர் மற்றும் பட்டியல் பழங்குடியினருக்காக ஒதுக்கப்பட்ட, ஒரு தனித்தொகுதி ஆகும்.

தொகுதி மறுசீரமைப்பு 
2008ஆம் ஆண்டில் செய்யப்பட்ட தொகுதி மறுசீரமைப்பின்போது இந்தத் தொகுதி புதியதாக உருவாக்கப்பட்டது. செங்கல்பட்டு தொகுதியில் இடம் பெற்றிருந்த சட்டமன்றத் தொகுதிகள் - திருப்போரூர் (தனி), செங்கல்பட்டு, மதுராந்தகம், அச்சரப்பாக்கம் (தனி), உத்திரமேரூர், காஞ்சிபுரம். 15வது மக்களவைத் தேர்தல் (2009), காஞ்சிபுரம் சந்தித்த முதல் தேர்தலாகும்.

சட்டமன்ற தொகுதிகள் 
இம்மக்களவைத் தொகுதியில், மொத்தம் 6 சட்டமன்ற தொகுதிகள் அடங்கியுள்ளன. அவைகள்:

 செங்கல்பட்டு
 திருப்போரூர்
 செய்யூர் (தனி)
 மதுராந்தகம்
 உத்திரமேரூர்
 காஞ்சிபுரம்

வென்றவர்கள்

வாக்காளர்கள் எண்ணிக்கை

வாக்குப்பதிவு சதவீதம்

18-ஆவது மக்களவைத் தேர்தல் (2024)

17-ஆவது மக்களவைத் தேர்தல் (2019) 
இத்தேர்தலில் 4 வேட்பாளர்கள் கட்சி சார்பாகவும் மற்றும் 7 வேட்பாளர்கள் சுயேட்சையாகவும் என மொத்தம் 11 வேட்பாளர்கள் போட்டியிட்டனர். இதில் திமுக வேட்பாளரான ஜி. செல்வம், அதிமுக வேட்பாளரான கு. மரகதம் என்பவரை 2,86,632 வாக்குகள் வேறுபாட்டில் வென்றார்.

16 ஆவது மக்களவைத் தேர்தல் (2014)

15 ஆவது மக்களவைத் தேர்தல் (2009) 
20 வேட்பாளர்கள் போட்டியிட்டதில், காங்கிரசின் பெ. விஸ்வநாதன், அதிமுகவின் இ. இராமகிருட்டிணனை, 13,103 வாக்குகள் வேறுபாட்டில் தோற்கடித்து, காஞ்சிபுரம் மக்களவைத் தொகுதியின் முதல் உறுப்பினராக தேர்வு பெற்றார்.

மேற்கோள்கள்

வெளி இணைப்புகள் 
 Focus on uneven economic growth  - மக்களவைத் தேர்தல் 2014 குறித்த ஒரு செய்திக் கட்டுரை
திருவண்ணாமலை மக்களவைத் தொகுதி

திருவண்ணாமலை மக்களவைத் தொகுதி (Tiruvannamalai Lok Sabha constituency) தமிழ்நாட்டின், 39 மக்களவைத் தொகுதிகளுள், 11ஆவது தொகுதி ஆகும்.

தொகுதி மறுசீரமைப்பு 
2008 ஆம் ஆண்டில் செய்யப்பட்ட தொகுதி மறுசீரமைப்பின்போது, திருப்பத்தூர் மக்களவைத் தொகுதியில் இருந்து திருப்பத்தூர், செங்கம், கலசப்பாக்கம் ஆகிய தொகுதிகளும், கலைக்கப்பட்ட பழைய வந்தவாசி மக்களவைத் தொகுதியில் இருந்து திருவண்ணாமலை தொகுதியை எடுத்தும் மற்றும் ஜோலார்பேட்டை மற்றும் கீழ்பெண்ணாத்தூர் ஆகிய சட்டமன்ற தொகுதிகளை புதியதாக உருவாக்கியும் புதிய திருவண்ணாமலை மக்களவைத் தொகுதி உருவாக்கப்பட்டது.

எல்லைகள்

ஆரணி, வேலூர், தர்மபுரி, கிருஷ்ணகிரி, விழுப்புரம் மற்றும் கள்ளக்குறிச்சி ஆகிய மக்களவைத் தொகுதிகள் திருவண்ணாமலை மக்களவைத் தொகுதியின் எல்லைகளாக அமைந்துள்ளன.

சட்டமன்ற தொகுதிகள் 
இம்மக்களவைத் தொகுதியில் மொத்தம் 6 சட்டமன்ற தொகுதிகள் அடங்கியுள்ளன. அவை:

 ஜோலார்பேட்டை
 திருப்பத்தூர்
 செங்கம் (தனி)
 திருவண்ணாமலை
 கீழ்பெண்ணாத்தூர்
 கலசப்பாக்கம்

வென்றவர்கள்

வாக்காளர்கள் எண்ணிக்கை

வாக்குப்பதிவு சதவீதம்

18-ஆவது மக்களவைத் தேர்தல் (2024)

17-ஆவது மக்களவைத் தேர்தல் (2019)

முக்கிய வேட்பாளர்கள் 
இத்தேர்தலில், 6 வேட்பாளர்கள் கட்சி சார்பாகவும் மற்றும் 19 வேட்பாளர்கள் சுயேட்சையாகவும் என மொத்தம் 25 வேட்பாளர்கள் போட்டியிட்டனர். இதில் திராவிட முன்னேற்றக் கழகத்தை சேர்ந்த வேட்பாளர் சி. என். அண்ணாதுரை, அதிமுகவின் எஸ். எஸ். கிருஷ்ணமூர்த்தியை 3,04,187 வாக்குகள் வேறுபாட்டில் வென்றார்.

16-ஆவது மக்களவைத் தேர்தல் (2014)

முக்கிய வேட்பாளர்கள்

15-ஆவது மக்களவைத் தேர்தல் (2009) 
30 வேட்பாளர்கள் போட்டியிட்டதில் திமுகவின் வேணுகோபால் பாமகவின் காடுவெட்டிகுரு என்னும் ஜெ. குருநாதனை 1,48,300 வாக்குகள் வேறுபாட்டில் வென்று திருவண்ணாமலை மக்களவைத் தொகுதியின் முதல் உறுப்பினராக தேர்வு பெற்றார்.

மேற்கோள்கள்
விழுப்புரம் மக்களவைத் தொகுதி

விழுப்புரம் மக்களவைத் தொகுதி (Viluppuram Lok Sabha constituency) தமிழ்நாட்டின், 39 மக்களவைத் தொகுதிகளுள், 13வது தொகுதி ஆகும். இது 2008 ஆம் ஆண்டு செய்யப்பட்ட தொகுதி மறுசீரமைப்பு பின்னர், புதிதாக உருவாக்கப்பட்ட மக்களவை தொகுதியாகும். இத்தொகுதியானது, பட்டியல் சாதியினர் மற்றும் பட்டியல் பழங்குடியினருக்காக ஒதுக்கப்பட்ட, ஒரு தனித்தொகுதி ஆகும்.

தொகுதி மறுசீரமைப்பு 
தொகுதி மறுசீரமைப்பின்போது திண்டிவனம் மக்களவைத் தொகுதி நீக்கப்பட்டது. அதற்குப் பதில் அதில் இருந்த பல தொகுதிகளை எடுத்தும், சில தொகுதிகளை சேர்த்தும் விழுப்புரம் மக்களவைத் தொகுதி உருவாக்கப்பட்டது.

சட்டமன்றத் தொகுதிகள் 
இம்மக்களவைத் தொகுதியில் மொத்தம் 6 சட்டமன்றத் தொகுதிகள் அடங்கியுள்ளன. அவைகள்:

 திண்டிவனம் (தனி)
 வானூர் (தனி)
 விழுப்புரம்
 விக்கிரவாண்டி
 திருக்கோயிலூர்
 உளுந்தூர்பேட்டை

வென்றவர்கள்

வாக்காளர்கள் எண்ணிக்கை

வாக்குப்பதிவு சதவீதம்

18-ஆவது மக்களவைத் தேர்தல் (2024)

17-ஆவது மக்களவைத் தேர்தல் (2019)

வாக்காளர் புள்ளி விவரம்

முக்கிய வேட்பாளர்கள் 
இத்தேர்தலில், 7 வேட்பாளர்கள் கட்சி சார்பாகவும் மற்றும் 6 வேட்பாளர்கள் சுயேட்சையாகவும் என மொத்தம் 13 வேட்பாளர்கள் போட்டியிட்டனர். இதில் திமுக வேட்பாளர் ரவிக்குமார், பாமக வேட்பாளரான வடிவேல் இராவணனை 1,28,068 வாக்குகள் வேறுபாட்டில் வென்றார்.

16-ஆவது மக்களவைத் தேர்தல் (2014)

முக்கிய வேட்பாளர்கள்

15-ஆவது மக்களவைத் தேர்தல் (2009) 
21 வேட்பாளர்கள் போட்டியிட்டதில் அதிமுகவின் மு. ஆனந்தன் விடுதலை சிறுத்தைகள் கட்சியின் சுவாமிதுரையை 2,797 வாக்குகள் வேறுபாட்டில் வென்று விழுப்புரம் மக்களவைத் தொகுதியின் முதல் உறுப்பினராக தேர்வு பெற்றார்.

மேற்கோள்கள்

வெளியிணைப்புகள் 
 DMDK, PMK hold the key in Villupuram - 2014 மக்களவைத் தேர்தல் குறித்த ஒரு செய்திக் கட்டுரை (முன்னோட்டம்)
கள்ளக்குறிச்சி மக்களவைத் தொகுதி

கள்ளக்குறிச்சி மக்களவைத் தொகுதி (Kallakurichi Lok Sabha constituency) தமிழ்நாட்டின், 39 மக்களவைத் தொகுதிகளுள், 14-ஆவது தொகுதி ஆகும்.

தொகுதி மறுசீரமைப்பு  
தொகுதி மறுசீரமைப்பு காரணமாக, உருவாகிய தொகுதி கள்ளக்குறிச்சி மக்களவைத் தொகுதி ஆகும்.

சட்டமன்ற தொகுதிகள் 
இம்மக்களவைத் தொகுதியில் மொத்தம் 6 சட்டமன்ற தொகுதிகள் அடங்கியுள்ளன. அவை:

 இரிஷிவந்தியம்
 சங்கராபுரம்
 கள்ளக்குறிச்சி (தனி)
 கங்கவள்ளி (தனி)
 ஆத்தூர் (தனி)
 ஏற்காடு (தனி)

வென்றவர்கள்

வாக்காளர்கள் எண்ணிக்கை

வாக்குப்பதிவு சதவீதம்

18-ஆவது மக்களவைத் தேர்தல் (2024)

17-ஆவது மக்களவைத் தேர்தல் (2019)

முக்கிய வேட்பாளர்கள் 
இத்தேர்தலில், 6 வேட்பாளர்கள் கட்சி சார்பாகவும் மற்றும் 18 வேட்பாளர்கள் சுயேட்சையாகவும் என மொத்தம் 24 வேட்பாளர்கள் போட்டியிட்டனர். இதில் திமுக வேட்பாளர் கவுதம சிகாமணி, தேமுதிக வேட்பாளரான சுதீசை 3,99,919 வேறுபாட்டில் வென்றார்.

16-ஆவது மக்களவைத் தேர்தல் (2014)

முக்கிய வேட்பாளர்கள்

15-ஆவது மக்களவைத் தேர்தல் (2009) 
29 வேட்பாளர்கள் போட்டியிட்டதில் திமுகவின், ஆதி சங்கர் (அரசியல்வாதி)|ஆதி சங்கர் பாமகவின் கே. தனராசை 108,608 வாக்குகள் வேறுபாட்டில் வென்று கள்ளக்குறிச்சி மக்களவைத் தொகுதியின் முதல் உறுப்பினராக தேர்வு பெற்றார். இங்கு போட்டியிட்ட நடிகரும், இயக்குநரும், தயாரிப்பாளருமாகிய விஜய டி. இராஜேந்தர் 8,211 வாக்குகள் பெற்றார்.

மேற்கோள்கள்

வெளியிணைப்புகள் 
 It's still a guessing game in Kallakurichi - 2014 மக்களவைத் தேர்தல் குறித்த ஒரு செய்திக் கட்டுரை (முன்னோட்டம்)
ஈரோடு மக்களவைத் தொகுதி

ஈரோடு மக்களவைத் தொகுதி (Erode Lok Sabha constituency), தமிழ்நாட்டின், 39 மக்களவைத் தொகுதிகளுள், 17-ஆவது தொகுதி ஆகும்.

தொகுதி மறுசீரமைப்பு 
தொகுதி மறுசீரமைப்பு காரணமாக புதியதாக உருவாக்கப்பட்ட மக்களவைத் தொகுதி ஈரோடு. திருச்செங்கோடு மக்களவைத் தொகுதி நீக்கப்பட்டு அதற்குப் பதில் அதில் இருந்த சில தொகுதிகளை எடுத்தும், சில புதிய தொகுதிகளை உருவாக்கியும், புதிதாக ஈரோடு மக்களவைத் தொகுதி உருவாக்கப்பட்டது.

சட்டமன்றத் தொகுதிகள் 
இம்மக்களவைத் தொகுதியில் மொத்தம் 6 சட்டமன்றத் தொகுதிகள் அடங்கியுள்ளன. அவை:

 குமாரபாளையம்
 ஈரோடு கிழக்கு
 ஈரோடு மேற்கு
 மொடக்குறிச்சி
 தாராபுரம் (தனி)
 காங்கேயம்

வென்றவர்கள்

வாக்காளர்கள் எண்ணிக்கை

வாக்குப்பதிவு சதவீதம்

18-ஆவது மக்களவைத் தேர்தல் (2024)

17-ஆவது மக்களவைத் தேர்தல் (2019)

வாக்காளர் புள்ளி விவரம்

முக்கிய வேட்பாளர்கள் 
இத்தேர்தலில், 7 வேட்பாளர்கள் கட்சி சார்பாகவும் மற்றும் 13 வேட்பாளர்கள் சுயேட்சையாகவும் என மொத்தம் 30 வேட்பாளர்கள் போட்டியிட்டனர். இதில் திமுக வேட்பாளர் அ. கணேசமூர்த்தி, அதிமுக வேட்பாளரான, மணிமாறனை 2,10,618 வாக்குகள் வேறுபாட்டில் வென்றார்.

16-ஆவது மக்களவைத் தேர்தல் (2014)

முக்கிய வேட்பாளர்கள்

15-ஆவது மக்களவைத் தேர்தல் (2009) 
மொத்தம் 25 பேர் தேர்தலில் போட்டியிட்டனர், மதிமுக-வைச் சேர்ந்த அ. கணேசமூர்த்தி, காங்கிரசின் ஈ.வே.கி.ச. இளங்கோவனை 49,336 வாக்குகள் வேறுபாட்டில் தோற்கடித்து, ஈரோடு மக்களவைத் தொகுதியின் முதல் உறுப்பினராக தேர்வுபெற்றார். 2009 பொதுத் தேர்தலில், மதிமுக சார்பாக வென்ற ஒரே வேட்பாளரும் இவரே.

மேற்கோள்கள்

வெளியிணைப்புகள் 
 Shifting sands in bustling Erode – 2014 மக்களவைத் தேர்தல் குறித்த ஒரு செய்திக் கட்டுரை (முன்னோட்டம்)
முல்லை அமுதன்

முல்லை அமுதன் (இரத்தினசபாபதி. மகேந்திரன்) (யாழ்ப்பாணம், கல்வியங்காடு, இலங்கை) பிரித்தானிய, ஈழத்து எழுத்தாளர்.  புலம் பெயர்ந்து பிரித்தானியாவில் வாழ்ந்து கொண்டிருக்கிறார். பிரித்தானியாவில் ஈழத்து நூல்களின் கண்காட்சிகளை நடாத்துவதில் முழுக்கவனம் செலுத்தி வரும் இவர் காற்றுவெளி என்ற இலக்கிய இதழின் ஆசிரியராகவும் இருக்கிறார்.

எழுத்துலக வாழ்வு 
1980 களில் எழுதத் தொடங்கினார். 1981இல் இவரது முதல் நூலான நித்திய கல்யாணி கவிதை நூல் வெளியானது. இது வரை 12 நூல்கள் வெளியிட்டுள்ளார். ஈழத்து நூல்களை சேகரிப்பதுடன், தொடர்ச்சியாக நூல்கண்காட்சிகளை நடாத்தி, அவற்றை ஆவணப்படுத்தி வரும் இவரால்  10,000 க்கும் அதிகமான நூல்கள், சஞ்சிகைகள் சேகரிக்கப்பட்டுள்ளன. இவற்றுடன் மறைந்த எழுத்தாளர்களின் புகைப்படங்களையும், நினைவுமலர்களையும் சேகரிப்பதிலும் கவனம் செலுத்தி வருகிறார்.

வெளிவந்த நூல்கள் 
 நித்திய கல்யாணி (1981)
 புதிய அடிமைகள் (1983)
 விடியத்துடிக்கும் ராத்திரிகள் (1984)
 யுத்தகாண்டம்  (1989)
 விழுதுகள் மண்ணைத் தொடும் (1993)
 ஆத்மா (1994)
 விமோசனம் நாளை  (1995)
 ஸ்நேகம்  (1998)
 பட்டங்கள் சுமக்கிறான் (1999)
 முடிந்த கதை தொடர்வதில்லை (1999)
 யாகம் (2000)
 இசைக்குள் அடங்காத பாடல்கள் (2002)

பதிப்பித்த நூல்கள் 
 இலக்கியப்பூக்கள் (2008)
 தாமரைதீவானின் மொழிநூறு
 சுதந்திரன் கவிதைகள்

வெளி இணைப்புகள் 
 முல்லை அமுதனுடனான தமிழ்விசையின் நேர்காணல் 
 இசைக்குள் அடங்காத பாடல்  - நூலகம் திட்டத்தில்
 யுத்தகாண்டம்  - விருபா தளத்தில்
 லண்டனில் ஈழத்து நூல் கண்காட்சி - பதிவுகளில்

முல்லை அமுதனின் காற்றுவெளி இலக்கிய சஞ்சிகை

பிரித்தானிய இலங்கைத் தமிழ் வம்சாவளி மக்கள்
ஈழத்து எழுத்தாளர்கள்
ஈழத்துப் பதிப்பாளர்கள்
திருப்பூர் மக்களவைத் தொகுதி

திருப்பூர் மக்களவைத் தொகுதி (Tiruppur Lok Sabha constituency), தமிழ்நாட்டின், 39 மக்களவைத் தொகுதிகளுள், 18வது தொகுதி ஆகும். இத்தொகுதி 2009க்கு முன்பு கோபிச்செட்டிப்பாளையம் மக்களவைத் தொகுதி என்று அழைக்கப்பட்டது.

தொகுதி மறுசீரமைப்பு  
தொகுதி மறுசீரமைப்பு காரணமாக, புதிதாக உருவாக்கப்பட்ட மக்களவைத் தொகுதி திருப்பூர். ஒரே தொகுதியாக இருந்து வந்த திருப்பூர் சட்டமன்றத் தொகுதியானது, இரண்டாகப் பிரிக்கப்பட்டு திருப்பூர் வடக்கு மற்றும் திருப்பூர் தெற்கு என இரண்டாகியுள்ளது.

சட்டமன்றத் தொகுதிகள் 
இம்மக்களவைத் தொகுதியில் மொத்தம் 6 சட்டமன்றத் தொகுதிகள் அடங்கியுள்ளன. அவை:

 பெருந்துறை
 பவானி
 அந்தியூர்
 கோபிசெட்டிபாளையம்
 திருப்பூர் வடக்கு
 திருப்பூர் தெற்கு

வென்றவர்கள்

வாக்காளர்கள் எண்ணிக்கை

வாக்குப்பதிவு சதவீதம்

18-ஆவது மக்களவைத் தேர்தல் (2024)

17-ஆவது மக்களவைத் தேர்தல் (2019)

முக்கிய வேட்பாளர்கள் 
இத்தேர்தலில், 6 வேட்பாளர்கள் கட்சி சார்பாகவும் மற்றும் 6 வேட்பாளர்கள் சுயேட்சையாகவும் என மொத்தம் 12 வேட்பாளர்கள் போட்டியிட்டனர். இதில் இந்திய கம்யூனிஸ்ட் வேட்பாளர் கு. சுப்பராயன், அதிமுக வேட்பாளரான, ஆனந்தனை 93,368 வாக்குகள் வேறுபாட்டில் வென்றார்.

16-ஆவது மக்களவைத் தேர்தல் (2014)

முக்கிய வேட்பாளர்கள்

15-ஆவது மக்களவைத் தேர்தல் (2009) 
21 வேட்பாளர்கள் போட்டியிட்டதில், அதிமுகவின் சி. சிவசாமி, காங்கிரசின் கார்வேந்தனை 85,346 வாக்குகள் வேறுபாட்டில் வென்று திருப்பூர் மக்களவைத் தொகுதியின் முதல் உறுப்பினராக தேர்வு பெற்றார்.

முக்கிய வேட்பாளர்கள்

மேற்கோள்கள்
விருதுநகர் மக்களவைத் தொகுதி

விருதுநகர் மக்களவைத் தொகுதி (Virudhunagar Lok Sabha constituency), தமிழ்நாட்டின், 39 மக்களவைத் தொகுதிகளுள், 34-ஆவது தொகுதி ஆகும். திருப்பரங்குன்றம், திருமங்கலம் ஆகிய சட்டமன்றத் தொகுதிகள் மதுரை மாவட்டத்தில் உள்ளன. மற்ற நான்கும் விருதுநகர் மாவட்டத் தொகுதிகள் ஆகும்.

தொகுதி மறுசீரமைப்பு 
தொகுதி மறுசீரமைப்பு காரணமாக சிவகாசி மக்களவைத் தொகுதி நீக்கப்பட்டு அதற்குப் பதில் விருதுநகர் தொகுதி உருவாக்கப்பட்டது. சிவகாசி மக்களவைத் தொகுதியில் சாத்தூர், விருதுநகர், சிவகாசி, ஸ்ரீவில்லிபுத்தூர், இராஜபாளையம் (தனி), கோவில்பட்டி ஆகிய சட்டசபைத் தொகுதிகள் இருந்தன.

சட்டமன்றத் தொகுதிகள் 
இம்மக்களவைத் தொகுதியில் மொத்தம் 6 சட்டமன்றத் தொகுதிகள் அடங்கியுள்ளன. அவை:

 திருப்பரங்குன்றம்
 திருமங்கலம்
 சாத்தூர்
 சிவகாசி
 விருதுநகர்
 அருப்புக்கோட்டை

மக்களவைத் தொகுதி உறுப்பினர்கள்

18-ஆவது மக்களவைத் தேர்தல் (2024)

17-ஆவது மக்களவைத் தேர்தல் (2019) 
இத்தேர்தலில் காங்கிரசு வேட்பாளரான மாணிக்கம் தாகூர், தேமுதிக வேட்பாளரான அழகர்சாமியை 1,54,554 வாக்குகள் வேறுபாட்டில் வென்றார்.

16-ஆவது மக்களவைத் தேர்தல் (2014) 
இத்தேர்தலில் அதிமுக வேட்பாளரான த. இராதாகிருஷ்ணன், மதிமுக வேட்பாளரான வைகோவை 1,45,551 வாக்குகள் வேறுபாட்டில் வென்றார்.

வாக்குப்பதிவு

15-ஆவது மக்களவைத் தேர்தல் (2009) 
16 வேட்பாளர்கள் போட்டியிட்டதில், காங்கிரசின் மாணிக்கம் தாகூர், மதிமுகவின் வைகோவை 15,764 வாக்குகள் வேறுபாட்டில் வென்று, விருதுநகர் மக்களவைத் தொகுதியின் முதல் உறுப்பினராக தேர்வு பெற்றார்.

மேற்கோள்கள்

வெளியிணைப்புகள் 
 Close race in Virudhunagar - 2014 மக்களவைத் தேர்தல் குறித்த ஒரு செய்திக் கட்டுரை (முன்னோட்டம்)
தூத்துக்குடி மக்களவைத் தொகுதி

தூத்துக்குடி மக்களவைத் தொகுதி () தென்னிந்தியாவின் ஒரு மாநிலமான தமிழ்நாட்டின் 39 மக்களவை (நாடாளுமன்றம்) தொகுதிகளில் ஒன்றாகும்.

சட்டமன்றத் தொகுதிகள் 
தூத்துக்குடி மக்களவைத் தொகுதி பின்வரும் சட்டமன்றத் தொகுதிகளைக் கொண்டுள்ளது:

நாடாளுமன்ற உறுப்பினர்கள்

தேர்தல் முடிவுகள்

18-ஆவது மக்களவைத் தேர்தல் (2024)

17-ஆவது மக்களவைத் தேர்தல் (2019) 
இத்தேர்தலில் திமுக வேட்பாளரான கனிமொழி, பாஜக வேட்பாளரான தமிழிசை சௌந்தரராஜனை, 3,47,209 வாக்குகள் வேறுபாட்டில் வென்றார்.

வாக்காளர் புள்ளி விவரம்

வாக்குப்பதிவு

16-ஆவது மக்களவைத் தேர்தல் (2014) 
இத்தேர்தலில் அதிமுக வேட்பாளரான ஜெயசிங் தியாகராஜ் நாட்டர்ஜி, திமுக வேட்பாளரான ஜெகனை 1,24,002 வாக்குகள் வேறுபாட்டில் வென்றார்.

வாக்குப்பதிவு

15-ஆவது மக்களவைத் தேர்தல் (2009) 
15 வேட்பாளர்கள் போட்டியிட்டதில் திமுகவின் ஜெயதுரை, அதிமுகவின் சிந்தியா பாண்டியனை 76,649 வாக்குகள் வேறுபாட்டில் வென்று தொகுதியின் முதல் உறுப்பினராக தேர்வு பெற்றார்.

மேற்கோள்கள்

வெளியிணைப்புகள் 
 Six-cornered fight in Tuticorin - மக்களவைத் தேர்தல் 2014 குறித்த ஒரு செய்திக் கட்டுரை (முன்னோட்டம்)
கன்னியாகுமரி மக்களவைத் தொகுதி

கன்னியாகுமரி மக்களவைத் தொகுதி (Kanniyakumari Lok Sabha constituency), தமிழ்நாட்டின், 39 மக்களவைத் தொகுதிகளுள், 39வது தொகுதி ஆகும்.

தொகுதி மறுசீரமைப்பு 
தொகுதி மறுசீரமைப்பு காரணமாக நாகர்கோவில் மக்களவைத் தொகுதி பெயர் மாற்றம் பெற்று, கன்னியாகுமரி மக்களவைத் தொகுதியாக மாற்றப்பட்டது. நாகர்கோவில் தொகுதியில் கன்னியாகுமரி, நாகர்கோவில், குளச்சல், பத்மநாபபுரம், திருவட்டாறு, விளவங்கோடு, கிள்ளியூர் ஆகிய சட்டமன்றத் தொகுதிகள் இடம் பெற்றிருந்தன. திருவட்டாறு தொகுதி நீக்கப்பட்டது.

சட்டமன்ற தொகுதிகள் 
இம்மக்களவைத் தொகுதியில் மொத்தம் 6 சட்டமன்ற தொகுதிகள் அடங்கியுள்ளன. அவைகள்:
 கன்னியாகுமரி
 நாகர்கோவில்
 குளச்சல்
 பத்மநாபபுரம்
 விளவங்கோடு
 கிள்ளியூர்

இடைத்தேர்தல், 2021

2019 மக்களவைத் தேர்தலில் வெற்றி பெற்ற இத்தொகுதியின் உறுப்பினர் எச். வசந்தகுமார் 28 ஆகத்து 2020 அன்று இறந்ததால், இத்தொகுதி காலியாக அறிவிக்கப்பட்டது. எனவே இத்தொகுதிக்கு புதிய மக்களவை உறுப்பினரை தேர்ந்தெடுக்க, 2021 தமிழ்நாடு சட்டமன்றத் தேர்தலுடன் சேர்த்து, கன்னியாகுமரி மக்களவைத் தொகுதிக்கும் தேர்தல் நடைபெறும் என இந்தியத் தேர்தல் ஆணையம் அறிவித்தது.பொன். இராதாகிருஷ்ணன், பாரதிய ஜனதா கட்சியின் வேட்பாளராக அறிவிக்கப்பட்டார்.

தேர்தல் முடிவுகள்
காங்கிரசு கட்சி வேட்பாளர் விஜய் வசந்த் பாரதிய ஜனதா கட்சி வேட்பாளர் பொன். இராதாகிருஷ்ணன் விட  1,34,374 வாக்குகள் வித்தியாசத்தில் வெற்றி பெற்றார்.

வென்றவர்கள்

வாக்காளர்களின் எண்ணிக்கை

18வது மக்களவைத் தேர்தல் (2024)

17வது மக்களவைத் தேர்தல் (2019) 
இத்தேர்தலில் காங்கிரசு கட்சியை சேர்ந்த எச். வசந்தகுமார், பாஜக வேட்பாளரான, பொன். இராதாகிருஷ்ணனை, 2,59,933 வாக்குகள் வேறுபாட்டில் வென்றார்.

வாக்காளர் புள்ளி விவரம்

வாக்குப்பதிவு

16வது மக்களவைத் தேர்தல் (2014)

வாக்குப்பதிவு

15வது மக்களவைத் தேர்தல் (2009) 
22 வேட்பாளர்கள் போட்டியிட்டதில், திமுகவின், ஹெலன் டேவிட்சன், பாரதிய ஜனதா கட்சியின் பொன். இராதாகிருஷ்ணனை, 65,687 வாக்குகள் வேறுபாட்டில் தோற்கடித்து கன்னியாகுமரி மக்களவைத் தொகுதியின் முதல் உறுப்பினராக தேர்வு பெற்றார்.

மேற்கோள்கள்

வெளியிணைப்புகள் 
  கன்னியாகுமரி மக்களவைத் தொகுதி - தேர்தல் வரலாறு
கோபிசெட்டிப்பாளையம் மக்களவைத் தொகுதி

கோபிச்செட்டிப்பாளையம் மக்களவைத் தொகுதி (Gobichettipalayam Lok Sabha constituency) 2008 தொகுதி மறு சீரமைப்பு காரணமாக தமிழகத்தில் நீக்கப்பட்ட தொகுதிகளில் ஒன்று  கோபிச்செட்டிப்பாளையம், பவானி, பவானிசாகர், சத்தியமங்கலம், பெருந்துறை, அந்தியூர் (தனி) ஆகியவை இதிலிருந்த சட்டசபை தொகுதிகள்.

இங்கு வென்றவர்கள்
1957-62 - கே.எஸ். இராமசாமி கவுண்டர்   -இந்திய தேசிய காங்கிரசு
1962-67 - பி. ஜி. கருதிருமன்   -	காங்கிரசு
1967-71 - பி.எ. சாமிநாதன்  -	திமுக
1971-77 - பி.எ. சாமிநாதன்-	திமுக
1977-80 - கே.எஸ். இராமசாமி கவுண்டர்	காங்கிரசு
1980-84 - சி. சின்னசாமி	     -அதிமுக
1984-89 - பி. குழந்தைவேலு - அதிமுக
1989-91  - பி. ஜி. நாராயணன் - 	அதிமுக
1991-96  - பி. ஜி. நாராயணன்-	அதிமுக
1996-98 - வி. பி. சண்முகசுந்தரம்-	திமுக
1998-99 - வி. கே. சின்னசாமி-	அதிமுக
1999-04 - கே. கே. காளியப்பன்-	அதிமுக
2004 - 2009	  - ஈ. வெ. கி. ச. இளங்கோவன்   - காங்கிரசு

2004 தேர்தல் முடிவு

மேற்கோள்கள்

மறு சீரமைப்பு காரணமாக நீக்கப்பட்ட தமிழக மக்களவைத் தொகுதிகள்
பழனி மக்களவைத் தொகுதி

தொகுதி மறு சீரமைப்பு காரணமாக தமிழகத்தில் நீக்கப்பட்ட தொகுதிகளில் ஒன்று பழனி மக்களவைத் தொகுதி. பழனி (தனி), வெள்ளக்கோயில், நத்தம், காங்கேயம், ஒட்டஞ்சத்திரம், வேடசந்தூர் ஆகியவை இதிலிருந்த சட்டசபை தொகுதிகள்.

இங்கு வென்றவர்கள்

1977-80 - சி. சுப்ரமணியம் - காங்கிரசு
1980-84  - அ. சேனாபதி கவுண்டர் - காங்கிரசு	
1984-89 - அ. சேனாபதி கவுண்டர் - காங்கிரசு	
1989-91 - அ. சேனாபதி கவுண்டர் - காங்கிரசு	
1991-92  - அ. சேனாபதி கவுண்டர் - காங்கிரசு	
1992-96  - பழனியப்ப கவுண்டர் குமாரசாமி - அதிமுக 
1996-98 - சலரபட்டி குப்புசாமி கார்வேந்தன் - தமாகா
1998-99 - ஏ. கணேசமூர்த்தி - மதிமுக
1999-04 -  பழனியப்ப கவுண்டர் குமாரசாமி - அதிமுக 
2004--- சலரபட்டி குப்புசாமி கார்வேந்தன் - காங்கிரசு

மறு சீரமைப்பு காரணமாக நீக்கப்பட்ட தமிழக மக்களவைத் தொகுதிகள்

மேற்கோள்கள்

2004 தேர்தல் முடிவு
சென்னை மாவட்ட சார்நிலை நீதிமன்றங்கள்

இந்தியாவின் மாநிலமான தமிழ்நாட்டின் தலைநகரமான் சென்னையின் சார்நிலை நிலை நீதிமன்றங்களை குறிப்பதாகும். இந்நீதிமன்றங்கள் சென்னை மற்றும் அதைச் சுற்றியுள்ள பகுதிகளின் நீதிமுறைமைகளை செயல்படுத்துகின்றது.

நீதிமன்றப் பட்டியல்

மாநகர நீதிமன்றம்

இவற்றையும் பார்க்கவும் 
சென்னை உயர் நீதிமன்றம்
இந்திய உயர் நீதிமன்றங்கள்
இந்திய உச்ச நீதிமன்றம்

வெளி இணைப்புகள் 
சென்னை மாவட்ட சார்நிலை நீதிமன்றங்கள்=உயர் நீதிமன்ற இணையம்

மேற்கோள்கள் 

தமிழக நீதிமன்றங்கள்